laion/Wikipedia-Exotic huggingface dataset:
ערן בורוכוב

ערן בורוכוב (נולד ב-23 בדצמבר 1962) הוא מרצה, מחבר ספרי הדרכה ומנטור ישראלי בתחום עיבוד תמונה, ניו מדיה וגרפיקה ממוחשבת. בורוכוב נולד וגדל בתל אביב. הוא התחנך בבית הספר החקלאי של פרדס-חנה. בשנת 1979 התגייס לצה"ל וב-1982 השתחרר בדרגת סמל לאחר שירות כסמל מבצעים באג"מ. לאחר שחרורו מצה"ל, למד בורוכוב לימודי מוזיקה בבית הספר רימון והיה חבר במספר הרכבים מוזיקליים. בשנת 1986 יסד את "גוּטה" - סטודיו לגרפיקה ממוחשבת ועיצוב, והיה בין הראשונים להשתמש במחשבי מקינטוש. בין השנים 1990–2000 שימש כמנהל מערכות מידע במשרדי הפרסום "קשר בראל" (כיום "מקאן תל אביב"), "ראובני פרידן" ו"פובליסיס אריאלי", שם הקים את מחלקות המולטימדיה והאינטרנט. באוקטובר 2004 הוציא בורוכוב לאור את המגזין "זמן דיגיטלי" אשר ראה אור אחת לחודשיים ועסק בנושאים מגוונים, בהם צבע, זמן, צילום, צליל, מיסטיקה ועוד. בשנת 2011 הפיק את כנס "פוטושואו" בבית ציוני אמריקה בתל אביב, בו לקחו חלק הצלמים זיו קורן, מיכה ברעם, עדי נס, אלכס ליבק, ורדי כהנא ועוד. בשנת 2000 הקים את "מכללת מנטור" ללימודי צילום וגרפיקה ממוחשבת ברחוב ריינס שתל אביב, ובשנת 2014 העתיקה המכללה את מעונה למתחם הבורסה ברמת גן. בדצמבר 2002 הפיק את הכנס הראשון "זמן דיגיטלי", שהפך לאירוע הגדול ביותר בישראל בתחום הניו מדיה. בכנס ה-13 שהתקיים בפברואר 2015 התארחו אלפי מעצבים, גרפיקאים, מאיירים, צלמים ועורכי וידאו, שלקחו חלק בשישים סדנאות והרצאות שונות, אותן העבירו בכירי המעצבים הגרפיים בישראל ואנשי פרסום מובילים, ביניהם: ברוך נאה, יוסי למל, ורד מוסנזון, יוצרי הסרט ואלס עם באשיר (יוני גודמן ודוד פולנסקי), ודייוויד גרוסמן (ראש המחלקה לעיצוב גרפי במכללת שנקר). בורוכוב מרצה בארץ ובעולם בתחום עיצוב גרפי וניו מדיה, עיבוד תמונה וצילום. הוא נמנה עם צוות המרצים באקדמיה לעיצוב בצלאל, במכללת הדסה, במכללת שנקר, במכללת ויצו חיפה, במכללת רופין, ובמכון טכנולוגי חולון (H.I.T). בורוכוב מתגורר בכפר סבא, נשוי לנעמה ואב לשני בנים. מדיה וקבצים בנושא ערן בורוכוב בוויקישיתוף ערן בורוכוב, באתר מנטור ערן בורוכוב, באתר סימניה ערן בורוכוב, דף שער בספרייה הלאומית רוני קורן-דינר, מגזין חדש לתרבות דיגיטלית: "זמן דיגיטלי", באתר TheMarker‏, 4 בנובמבר 2004 כנס זמן דיגיטלי של מכללת מנטור, באתר עכבר העיר סגל מרצים, המחלקה לתקשורת חזותית, בצלאל עמוד מרצה HIT מכון טכנולוגי חולון
בת שבע (פירושונים)

האם התכוונתם ל... בת שבע – אשתו של דוד המלך ואמו של שלמה המלך דוד ובת שבע – סיפור תנ"כי, המתואר בספר שמואל ב', פרק י"א ובפרק י"ב בת שבע (להקה) – להקת מחול ישראלית, שהוקמה בשנת 1964 על ידי הברונית בת שבע דה רוטשילד בת שבע (ברבדוס) – בירת מחוז סנט ג'וזף במזרח ברבדוס קרן בת שבע דה רוטשילד – קרן למחקר מדעי אח"י בת שבע – נחתת ששירתה בחיל הים הישראלי בת שבע (שיר) – שיר של חיים חפר ומשה וילנסקי בביצוע הצ'יזבטרון במלאת 7 שנים לפלמ"ח. אישים ששמם הפרטי הוא בת שבע אישים ששמם הפרטי הוא בת-שבע
פרס האזרחות על שם ג'יי. וולטר קנדי

פרס האזרחות של ג. וולטר קנדי בליגת ה-NBA (באנגלית: J. Walter Kennedy Citizenship Award) הוא פרס המוענק מאז עונת 1974/1975 לשחקן, מאמן או חבר צוות "שהפגין שירות ומסירות יוצאת דופן לקהילה". הפרס נקרא על שמו של ג'יי. וולטר קנדי, נציב (קומישינר) ה-NBA השני. הזוכים בפרס נבחרים על ידי "הארגון המקצועי של כתבי הכדורסל" (PBWA), המייצג כתבים של עיתונים, כתבי-עת ושירותי אינטרנט המכסים את ליגת ה-NBA באופן קבוע. חברי הארגון מציגים רשימת מועמדים לפרס, שמתוכו נבחר הזוכה על ידי כ-150 חברים בארגון, כאשר המועמד בעל מספר הקולות הגבוה ביותר זוכה בפרס. הפרס מוענק לרוב לאדם שתרם באותה שנה תרומה משמעותית למוסד צדקה. בעונת 2005/2006, לדוגמה, ניתן הפרס לקווין גארנט לאחר שתרם 1.2 מיליון דולר למאמצי הסיוע לנפגעי הוריקן קתרינה. מאז הושק, חולק הפרס ל-34 אנשים שונים. הפרס הוענק לשני אנשים באותה עונה רק פעם אחת - מייקל קופר ורורי ספארו שזכו בפרס בעונת 1985/1986. ולאדה דיבאץ מיוגוסלביה (כיום סרביה), דיקמבה מוטומבו מהרפובליקה הדמוקרטית של קונגו, פאו גאסול מספרד, סטיב נאש (נולד בדרום אפריקה) וסמואל דלמברט (נולד בהאיטי) מקנדה ולואול דנג מהממלכה המאוחדת הם הזוכים היחידים בפרס שאינם ילידי ארצות הברית. מוטומבו הוא השחקן היחיד שזכה בפרס פעמיים. פרנק ליידן וג'ו אוטול הם היחידים מבין הזוכים בפרס שאינם שחקנים. ליידן, שזכה בפרס בעונת 1983/1984, היה מאמן היוטה ג'אז, ואוטול, הזוכה בפרס לעונת 1994/1995, היה מאמן הכושר של האטלנטה הוקס. צ'אנסי בילאפס זוכה בפרס האזרחות בשנת 2008, ESPN.com אריק סנואו זוכה בפרס האזרחות בשנת 2005, nba.com קווין גארנט זוכה בפרס האזרחות בשנת 2006, usatoday.com דיקמבה מוטומבו זוכה בפרס האזרחות בפעם השנייה בשנת 2009, nba.com דף הפרופיל של פרנק ליידן, basketball-reference.com סטיב סמית' זוכה בפרס האזרחות בשנת 1998, newsbank.com
ניסן אלפרט

הרב ניסן ליפא אלפרט (1928 - י"ז באייר ה'תשמ"ו, 25 במאי 1986) היה רב וראש ישיבה אמריקאי, ראש ישיבה בישיבת רבנו יצחק אלחנן, ר"מ במתיבתא תפארת ירושלים ורבן של כמה קהילות בארצות הברית. נחשב לתלמידו המובהק של רבי משה פיינשטיין, ועסק בההדרת ספרי ראשונים. נולד בפולנקה שבליטא לגוטא יאכנא יוסלביץ ולרב שבתי אלפרט, רב העיירה, שהיה בן משפחתו של החפץ חיים. אביה של גוטא, הרב ניסן ליפא יוסלביץ היה רבה הקודם של העיירה, ועל שמו נקרא בנם של הזוג אלפרט. ב-1940 היגרו הוריו לארצות הברית, הרב אלפרט האב נסע לארצות הברית כבר ב-1939, אך אשתו וילדיו נשארו בפולין בעת פרוץ מלחמת העולם השנייה. גוטא אלפרט חצתה את הגבול לליטא עם בנה ושלוש בנותיה בדצמבר 1939, היא השיגה את אחת מאשרות המעבר הראשונות שניפק קונסול יפן בקובנה צ'יאונה סוגיהארה, חצתה את רוסיה עם כל ילדיה והגיעה ליפן ומשם לארצות הברית. הם הגיעו לסן פרנסיסקו שם התאחדו עם האב, ומאוחר יותר עשו את דרכם לניו יורק ללואר איסט סייד. ניסן החל את לימודיו במתיבתא תפארת ירושלים, הוא נסמך לרבנות בידי ראש הישיבה הרב משה פיינשטיין, והיה לתלמידו המובהק. הוא גם היה תלמידו ומקורבו של הרב יחיאל מיכל פיינשטיין. הרבנית שימה פיינשטיין הכירה לו את זלדי (זלדה ביילא) שיינברג, בתו של הרב חיים פינחס שיינברג, והם נישאו. זמן קצר לאחר נישואיו התמנה כר"מ במתיבתא תפארת ירושלים, וכיהן בתפקיד זה עד שהתמנה כר"מ בישיבת רבנו יצחק אלחנן בשנת ה'תשכ"ז. במשך שנותיו בישיבה התקבל מעמדו כפוסק הלכה למעשה, והוא התמנה כאחד מראשי הישיבה, וכראש הכולל להוראה ולדיינות שלה. במקביל לתפקידיו הפדגוגיים כיהן במשך השנים כרבן של קהילות שונות: 27 שנים כרב קהילת "תפארת בחורים" באיסט סייד של ניו יורק, ובחמש שנותיו האחרונות כרבה של קהילת "אגודת ישראל" בלונג איילנד. הוא נפטר בגיל 58 ממחלת הסרטן, בי"ז באייר ה'תשמ"ו, 25 במאי 1986. הלווייתו יצאה מישיבת רבנו יצחק אלחנן, ועברה במתיבתא תפארת ירושלים. ארונו הועלה לקבורה בבית הקברות בהר הזיתים. בית הבחירה להמאירי, מסכת בבא מציעא (מהדיר) חידושי הראב"ד, מסכת בבא מציעא (מלקט ומהדיר) לימודי ניסן, על מסכת ביצה הגאון ר' ניסן ליפא אלפערט: קוים לדמותו, נדפס בראש ספר קובץ הראב"ד על בבא מציעא חלק א' עם ביאורו לימודי ניסן, ירושלים תשמ"ח הרב ר' ניסן אלפרט ז"ל, הפרדס שנה ס' גיליון ט', סיון תשמ"ו, עמ' 30, באתר היברובוקס הרב הגאון רבי ניסן ליפא אלפרט זצ"ל 1928–1986 באתר ישיבה יוניברסיטי (באנגלית) שיעורים מוקלטים שלו בערוץ התורני "yutorah" של הישיבה כרטיס הקבר של ניסן אלפרט, באתר הר הזיתים ניסן ליפה אלפרט (1928-1986), דף שער בספרייה הלאומית כרטיס הקבר של ניסן אלפרט, באתר הר הזיתים, וראו שם קטע מנוסח מצבתה: ”את בנה חינכה באמונה להיות שר התורה”.
לאונידס השני

לאונידס השני (ביוונית: Λεωνίδας B; המאה ה-3 לפנה"ס) היה מלך ספרטה מהשושלת האגידית, נודע כמתנגד נמרץ לרפורמות שניסה ליישם אגיס הרביעי. לאונידס היה בנו של קלאונימוס, בנו של קלאומנס השני. קלאונימוס הפסיד את הכתר הספרטני לטובת אחיינו אראוס הראשון, שהוריש את הכתר לבנו אקרוטאטוס השני. לפיכך לאונידס חי בגלות בחצרו של סלאוקוס הראשון, ונישא לאשה ממוצא פרסי. אולם כאשר אקרוטאטוס מת והותיר אחריו ילד רך בשנים בשם אראוס השני, הוזמן לאונידס לשמש כעוצר. אראוס מת בגיל שבע ולפיכך לאונידס הפך למלך. לאונידס התנגד לרפורמות שניסה לבצע עמיתו למלוכה אגיס הרביעי, אולם האפורוס ליסנדרוס שתמך ברפורמות של אגיס, העלה מתהום הנשייה חוק ישן האוסר על אדם מבית המלוכה הספרטני להינשא לאשה שאינה ספרטנית. ליסנדרוס טען שללאונידס ואשתו הפרסייה היו שני ילדים, הוא אף העלה מנהג לפיו אם פעם בתשע שנים נראה כוכב נופל בשמיים אזי זה סימן לכך שהמלך חטא ויש לגרשו. ליסנדרוס טען שראה כוכב נופל, ואף גייס את חתנו של לאונידס קלאומברוטוס השני כדי שיעיד נגדו. לאונידס גורש לטגאה מרחק יום אחד מספרטה, בתו חילוניס שהייתה נשואה לקלאומברוטוס התלוותה אליו בנאמנות. אולם כאשר תמה שנת הכהונה של ליסנדרוס כאפורוס, האפורים החדשים האשימו את ליסנדרוס בבוגדנות והחזירו את לאונידס. אולם בתככיו הצליח ליסנדרוס לפטר את האפורים בטענה של אי חוקיות. לאונידס חזר לטגאה, אולם כאשר יצא אגיס למסע מלחמה נגד האיטולים, תומכי לאונידס החזירו אותו במהירות מטגאה, ובעזרת שכירי חרב הוא השתלט על העיר וביטל את כל הרפורמות של אגיס. הוא רצה להוציא להורג את קלאומברוטוס, אולם חילוניס התחננה לפניו שלא יהרוג אותו. במקום זה הוא יצא לגלות כשחילוניס הנאמנה מתלווה אליו. מלבד חילוניס היו ללאונידס עוד שני בנים, שניהם היו למלכי ספרטה, קלאומנס השלישי, ואאוקלידס. דוד גולן, תולדות העולם ההלניסטי, הוצאת ספרים ע"ש י"ל מאגנס, תשמ"ג (מהדורה ראשונה) תשמ"ז (מהדורה שנייה). אלכסנדר פוקס, מדינה וחברה ביוון: מחקרים בתולדות יוון הקלאסית וההלניסטית. ירושלים: מוסד ביאליק, תשל"ו 1976. Paul Cartledge and Antony Spawforth, Hellenistic and Roman Sparta, Routledge, second ed, 2002. F. W. Walbank, E. A. Astin, M. W. Frederiksen, R. M. Ogilvie (ed), The Cambridge Ancient history, vol 7, Cambridge university press, 1984. F. W. Walbank, A Historical Commentary on Polybius, 3 vols (1957, 1967, 1979). F. W. Walbank, The Hellenistic World, Harvard University Press, 1981. Peter Green. Alexander to Actium: The Historical Evolution of the Hellenistic Age. Los Angeles, ,California: University of California Press 1990 Plutarch. Lives. Translated by Bernadotte Perrin. Loeb Classical Library. Cambridge (MA), Harvard University Press, and London, William Heinemann, 1914-1926. 11 vols. Digitized copy in: penelope.uchicago.edu Pausanias. Description of Greece. Translated by Jones, W. H. S. and Omerod, H. A. Loeb Classical Library. Cambridge, MA, Harvard University Press; London, William Heinemann, 1918. Digitized copy in: Theoi. Smith, William "Dictionary of Greek and Roman Antiquities edited",Little, Brown Co, 1870 Sarah B. Pomeroy, Spartan Women, Oxford University Press, 2002 פלוטארכוס, "חיי אגיס", 7. גולן עמ' 347. פלוטארכוס, "חיי אגיס", 11. פלוטארכוס "חיי אגיס", 16 - 18
Shaqtin' a Fool

Shaqtin' a Fool היא פינה שבועית המשודרת בתוכנית Inside the NBA ברשת TNT. הפינה שודרה לראשונה בעונת 12–2011 כששחקן העבר שאקיל אוניל הצטרף לפאנל התוכנית והיא הוכנה בידי מייק גולדפרב. שם הפינה הוא משחק מילים על שמו של שאקיל והביטוי באנגלית "To Act a Fool", לנהוג כשוטה. הפינה מציגה פספוסים ואירועים מצחיקים וביזאריים שקרו במהלך משחקי ליגת ה-NBA בשבוע החולף. אוניל מגיש את הפינה ושאר חברי הפאנל (בדרך כלל קני סמית', צ'ארלס בארקלי וארני ג'ונסון) מספקים תגובות. הפינה לרוב כוללת שחקני NBA אך למעשה היא לא מוגבלת וכוללת לעיתים גם מאמנים, שופטים, אוהדים, קמעות וכו'. תוכנית רגילה מכילה 5 קטעים כשבכל קטע מהלך מבדר או אוסף של מהלכים. בסוף כל עונה מצולם פרק סיכום עונה בו מוצגים "מהלכי העונה", ומוכרז "שחקן העונה" (Shaqtin' MVP). מלבד פרקי הסיום, מפעם לפעם משודרים פרקים מיוחדים: פרק "אולסטאר", שמשודר מאז 2013, ומתייחס לאירועים ופספוסים שהתרחשו במהלך אירועי האולסטאר; פרק אמצע העונה, המשודר החל מעונת 2013/14, "The Shaqtin's" (כפארודיה על פרס האוסקר) ובו מחולקים פרסי אמצע העונה. ב-11 בדצמבר 2014 שודר פרק שהורכב מפספוסים ישנים, משנות השמונים, התשעים וכן משנות האלפיים. בנוסף הפרק כלל פספוסים של אוניל עצמו. בכל קטגוריה שודרו חמישה קטעים (20 בסך הכל). פרס "מצטיין העונה" (Shaqtin' MVP) מוענק כל עונה בפרק הסיכום שנערך לאחר הפלייאוף. בשנתיים הראשונות הצופים נדרשו להצביע למהלך שהכי אהבו, השחקן שביצע את המהלך שזכה למספר הקולות הרב ביותר זכה בפרס. החל מעונת 2013/14 הזוכה הוא השחקן עם הכי הרבה הופעות בפינה במהלך העונה, במקרה של שוויון תערך הצבעה בין הצופים והשחקן שיקבל יותר הצבעות יזכה בפרס. לאורך התוכניות הרבו להתמקד בסנטר ג'בייל מגי ולהציגו בצורה נלעגת. מגי אף זכה ב"פרס" מפעל חיים ובסיכומי שתי עונות הוכתר כ"שאקטין MVP". בעונת 2015/16 התמקדה התוכנית בשחקן ג'יימס הארדן כאשר שמה ללעג את חוסר התפקוד שלו בהגנה. שאקיל אוניל NBA TV Inside the NBA פרס פטל הזהב פספוסים אתר האינטרנט הרשמי של Shaqtin' a Fool פינת Shaqtin' a Fool באתר NBA.com
אור (זן קלמנטינות)

אוֹר הוא זן קלמנטינות ישראלי שנוצר במכון וולקני בידי הצוות בראשות דוקטור עליזה ורדי על ידי יצירת מוטציה מכוונת מהזן אורה. מהזן אור פותח הזן אורי. למרות השימוש בשם קלמנטינה בקרב משווקים וצרכנים ישראליים, אור הוא למעשה זן של מנדרינה ומשווק בחו"ל ככזה. פרי הקלמנטינה מזן אור הוא בעל קליפה צהובה, המתקלפת בקלות. מספר הזרעים מועט וטעם הפרי מתוק עם איזון מתאים בין החומציות והמתיקות. לתנובת הזן יש נטייה לסירוגיות. הזן אור נקטף מאוחר יחסית, לכן הוא מגיע לשוקי אירופה בתקופת שיא הביקוש, בחודשים ינואר - אפריל, אחרי שהסתיים שיווק הפרי המיובא מספרד וממרוקו והחקלאי הישראלי מקבל תמורה גבוהה. עבור יצוא לאירופה של הזן אור, ב-2010, קיבלו המגדלים רווח של 7,484 שקלים לדונם לעומת 1,000 שקלים לדונם עבור אשכוליות אדומות והפסד של 100 שקל לדונם עבור תפוזי שמוטי. נתונים אלה עומדים ביסוד הנטיעות המרובות של קלמנטינות מזן אור במקום הדרים פחות משתלמים. לפי נתוני ענף ההדרים במועצת הצמחים, בשנת 2012 הופנו ליצוא 45,000 טונות קלמנטינות מזן אור, לשוקי אירופה, כולל רוסיה, אך גם 300 טונות ליפן. זן קלמנטינות מרוקאי חדש, אפורר, התחיל להתחרות באירופה בקלמנטינות מזן אור ועלול לנגוס בחלק מהשוק ולהוריד את המחירים. ב-2014 היצוא של הזן אור היווה 35% מיצוא ההדרים מישראל, 53,000 טונות. משלוחי קלמנטינות מזן אור, שהגיעו לנמלי מרסיי וג'נובה עוכבו שם בטענה להימצאות מזיקים בפרי. המגדלים בישראל חוששים שמדובר בפעולת תגמול על דחיית משלוחי תפוחי עץ מאותן ארצות בטענה להימצאות מזיקים בפרי. קטלוג זני הדרים בישראל - עמוד 55 פותחים שנה במועצת הצמחים (ותודה לקלמנטינת האור) הילה ויסברג, אור לגויים | איך הצליחה קלמנטינה אחת להציל את ענף ההדרים המקומי?, באתר TheMarker‏, 3 ביוני 2014 קלמנטינות 'אור' ו'אורי' שוברות שיאי יצוא הסינים גנבו לנו את האור, שמעון וילנאי, באתר כנס מדיה ניר כרמי, יוסי יניב, קטלוג זני הדרים בישראל, באתר מינהל החקר החקלאי - מכון וולקני, ‏2014 Orri (Or) – Good Fruit Guide (באנגלית בריטית) פותחים שנה במועצת הצמחים (ותודה לקלמנטינת האור) הקלמנטינה הישראלית אור נוחתת ביפן איומים בתחום ההדרים הילה ויסברג, אור לגויים | איך הצליחה קלמנטינה אחת להציל את ענף ההדרים המקומי?, באתר TheMarker‏, 3 ביוני 2014 רמי שני‏, למה קלמנטינות ישראליות תקועות בשערי אירופה?, באתר וואלה, 21 בפברואר 2014
אורה (זן קלמנטינות)

אוֹרה הוא זן קלמנטינות ישראלי שנוצר במכלוא הזנים טמפל וקינו על ידי הצוות בראשות דוקטור עליזה ורדי. מאורה פותחו בהמשך הזנים אור ואודם. מהזן אור פותח בהמשך הזן אורי. למרות השימוש בשם קלמנטינה בקרב משווקים וצרכנים ישראליים, אורה הוא למעשה זן של מנדרינה ומשווק בחו"ל ככזה. אורה בורר כזן ב-1978 ונרשם כפטנט ב-1984. מועד הבשלת הפרי בזן זה הוא בחודשים ינואר-פברואר. הזן מתאפיין בפרי עגול בעל קליפה חלקה בצבע צהוב-כתום המתקלפת בקלות. בפרי יש כעשרה זרעונים ורמת החמצון בפרי יורדת לאחר הקטיף, דבר הפוגם בטעמו. הפרי משתמר על העץ זמן רב יחסית. ניר כרמי, יוסי יניב, קטלוג זני הדרים בישראל, באתר מינהל החקר החקלאי - מכון וולקני, ‏2014 Graham H. Barry, Frederick G. Gmitter Jr., Chunxian Chen, Mikeal L. Roose, INVESTIGATING THE PARENTAGE OF 'ORRI' AND 'FORTUNE' MANDARIN HYBRIDS, Acta Horticulturae, 2015-01, עמ' 449–456 doi: 10.17660/actahortic.2015.1065.55
הבנרה

הבנרה או קונטרדנסה (בספרדית: Habanera או Contradanza) הוא סגנון מוזיקלי שמקורו בקובה, אחד המאפיינים הבולטים של מוזיקה קובנית. באופרה הידועה כרמן, הדמות כרמן שרה את "שיר ההבנרה" כדי לפתות את דון חוסה. מוריס ראוול כתב "ווקליזה − אטיוד בצורת הבנרה". מדיה וקבצים בנושא הבנרה בוויקישיתוף ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
CRIME

CRIME (ראשי תיבות של: Compression Ratio Info-leak Made Easy) היא התקפת סייבר המנצלת פרצת אבטחה בעוגיות מאובטחות הנשלחות בפרוטוקולים HTTPS ו-SPDY, המשתמשים בדחיסת מידע. בתקיפה זה מנסה התוקף להשיג קובצי עוגייה המכילים מידע של אימות זהות סודיות. בעת ביצוע אחזור תוכנן של עוגיות הזהות הסודיות, באפשרותו של התוקף לבצע חטיפת שיחה על שרת אינטרנט מאובטח ויכולת לבצע התקפות נוספות. פרוטוקול TLS 1.2 מצפין נתונים דחוסים מבלי לעכב את הנתונים הלא מוצפנים ובכך יכול התוקף לראות את גודל ההצפנה שנשלחה על ידי דפדפן האינטרנט ובאותו הזמן לגרום לו לשלוח בקשות מרובות אל אתר היעד. בשלב הבא יגלה התוקף את השינוי בגודל המטען הדחוס של הבקשה המכילה את קובץ העוגייה שנשלחה על ידי דפדפן האינטרנט רק אל אתר היעד, כאשר את התוכן ישנה התוקף על פי צרכיו. במידה והגודל מופחת הוא יוכל לגלות אם התוכן שהוזרק תואם למקור ומכיל את התוכן הסודי שחיפש. התקפה זו יעילה נגד מספר גדול של פרוטוקולים: SPDY (דוחס את כותרת הבקשות), TLS (דוחס רשומות) ו-HTTP (דוחס תגובות). ניתן למנוע התקפה זו באמצעות מספר דרכים: הפסקת השימוש בדחיסת נתונים. השבתת דחיסת בקשות SPDY בדפדפן. הלקוח יבחר את שיטת הדחיסה הרצויה והשרת יבחר רק שיטת דחיסה שהלקוח הציע, כך שאם הלקוח יציע 'none' (ללא דחיסה), הנתונים לא יידחסו. החל מספטמבר 2012 החלו חברות שונות ומפתחי אתרים ליישם מדיניות הגנה כנגד דחיסת נתונים בפרוטוקולים SPDY ו-TLS ובגרסאות האחרונות של דפדפני האינטרנט וכמו כן גם שרת האינטרנט nginx (גרסה 1.0.9 ומעלה), OpenSSL (גרסה 1.2.2 ומעלה) לא היו פגיעות להתקפה זו. מידע על התקפת Crime, מספר פגיעות CVE-2012-4929, באתר cve.mitre.org (באנגלית) מידע על התקפת Crime, מספר פגיעות CVE-2012-4929, באתר nvd.nist.gov (באנגלית) מידע על התקפת Crime, באתר Microsoft Social TechNet (באנגלית) מידע על הפגיעות, באתר Rapid7 (באנגלית)
מחוז הבירה (ונצואלה)

מחוז הבירה (בספרדית: Distrito Capital) הוא מחוז פדרלי בוונצואלה, הכולל את שטחי בירת ונצואלה קראקס. המחוז נמצא בצפון ונצואלה, בין המדינות מירנדה וורגאס. המחוז משתרע על שטח של 433 קילומטרים רבועים, ומתגוררים בו 1,943,901 תושבים (נכון ל-2011). ב-1864, עם הפיכתה של ונצואלה למדינה פדרלית, נוצר "המחוז הפדרלי של ונצואלה", שכלל את שטחי העיר קראקס ומדינת ורגאס של היום. המחוז פורק ב-1868 והפך לחלק ממדינותיו השכנות, אך ב-1872 הוקם מחדש. ב-1998 הוחלט להפריד את מדינת ורגאס מהמחוז. בעקבות שינויים חוקתיים ב-1999 המחוז הפך ל"מחוז הבירה". כמו כן הוחלט להעביר את מרבית הסמכויות השלטוניות של המחוז, שתפקד עד אז כעירייה של קראקס, ל"מחוז המטרופוליטני של קראקס", שכולל גם 4 רשויות מקומיות במירנדה. ב-2009 הושבו חלק מהסמכויות למחוז, אך הוא עדיין אחראי לעיר קראקס בלבד בעוד האחריות על המטרופולין של קראקס נמצאת בידי המחוז המטרופוליטני. מדיה וקבצים בנושא מחוז הבירה בוויקישיתוף אתר האינטרנט הרשמי של מחוז הבירה מפקד האוכלוסין והדיור הלאומי ה-14 - תוצאות עבור מחוז הבירה, מכון הסטטיסטיקה הלאומי של ונצואלה (בספרדית). ערך זה הוא קצרמר בנושא גאוגרפיה של ונצואלה. אתם מוזמנים לתרום לוויקיפדיה ולהרחיב אותו.
הארייט הרמן

הארייט רות הרמן (באנגלית: Harriet Ruth Harman; נולדה ב-30 ביולי 1950 בלונדון) היא פוליטיקאית בריטית מטעם מפלגת הלייבור, המכהנת כחברה בפרלמנט של הממלכה המאוחדת מאז שנת 1982. הרמן היא האישה המכהנת התקופה הארוכה ביותר בבית הנבחרים. הארייט רות הרמן נולדה בלונדון ב-1950 לאב רופא ואם עורכת דין. אמה, אנה הרמן, הייתה המועמדת של המפלגה הליברלית של מחוז הרטפורד בבחירות הכלליות ב-1964. הרמן היא השלישית מבין ארבע בנות המשפחה. הרמן למדה בבית ספר ציבורי והמשיכה לימודי פוליטיקה באוניברסיטת יורק. ב-1972 לקחה חלק בהפגנות המחאה על יום ראשון העקוב מדם. אולם, המודעות הפוליטית שלה התפתחה בעת שעבדה כעורכת דין. הרמן נשואה לחבר הפרלמנט ג'ק דרומיי (Jack Dromey) ולזוג שלושה ילדים. הרמן כיהנה בתפקידים שונים בממשלות צללים. היא כיהנה כשרת צללים לשירותים חברתיים (משנת 1984) וכשרת צללים לענייני בריאות (משנת 1987), כמזכירת הראשית בצללים במשרד האוצר (1992–1994), ותחת טוני בלייר, כמזכירת תעסוקה בצללים (1994–1999). במשך כמזכירת בריאות בצללים (1995–1996) ומזכירת הביטוח האומי בצללים (1996–1997). לאחר הניצחון בבחירות הכלליות ב-1997 הרמן מונתה למזכירת המדינה לביטוח לאומי והשרה הראשונה במשרד לנשים ושוויון (אנ'). היא סיימה את תפקידה בשנת 1998 כשעזבה את הממשלה. בשנת 2001 מונתה לתובעת הכללית באנגליה ובוויילס, ושימשה בתפקיד עד 2005. לקראת הבחירות הכלליות בשנת 2007, הרמן התמודדה לתפקיד סגן יושב ראש מפלגת הלייבור וניצחה לאחר שהביסה חמישה מתמודדים. ב-28 ביוני 2008 לאחר שגורדון בראון נבחר לראש ממשלה, הוא צרף את הרמן לממשלתו. היא כיהנה כלורד שומר החותם, השרה לענייני נשים ושיויון ויושבת ראש מפלגת הלייבור בבית הנבחרים. לאחר התבוסה של מפלגת הלייבור בבחירות במאי 2010, בראון התפטר מתפקידו כיושב ראש המפלגה והרמן הפכה לממלאת יושב ראש הלייבור ויושבת ראש האופזציה עד לבחירתו של אד מיליבנד. בין השנים 2010–2011 היא כיהנה כסגנית ראש ממשלת הצללים, וכמזכירת מדינה בצללים לפיתוח בינלאומי ובהמשך כמזכירת מדינה בצללים תרבות, תקשורת וספורט (2011–2015). לאחר התבוסה של הלייבור בבחירות הכלליות 2015, התפטר מיליבנד ממנהיגות מפלגת הלייבור והרמן הייתה שוב ממלאת מקום יושב ראש המפלגה ומנהיגת האופוזיציה. הרמן התמודדה בסוף 2019 לתפקיד יושב ראש בית הנבחרים והפסידה. הרמן פעילה למען שוויון לנשים וסייעה להכניס יותר נשים ממפלגת הלייבור לפרלמנט. מדיה וקבצים בנושא הארייט הרמן בוויקישיתוף אתר האינטרנט הרשמי של הארייט הרמן הארייט הרמן, ברשת החברתית אקס (טוויטר) "Harman breaks record for long service". BBC News (באנגלית בריטית). 2016-12-16. נבדק ב-2020-03-13. Sebastian Whale, Harriet Harman: “I am in my prime”, PoliticsHome.com, ‏2018-03-22 (באנגלית) Tempest, Matthew; correspondent, political (2007-06-24). "Harman elected Labour deputy leader". The Guardian (באנגלית בריטית). ISSN 0261-3077. נבדק ב-2020-03-13. About Harriet, Harriet Harman Heather Saul, Harriet Harman: I would have beaten Ed Miliband in leadership contest, inews.co.uk, ‏24th August 2017 (באנגלית) Hinsliff, Gaby (2019-10-28). "Harriet Harman on political survival: 'If you've been an outsider, you never forget'". The Guardian (באנגלית בריטית). ISSN 0261-3077. נבדק ב-2020-03-13. Mason, Rowena; correspondent, political (2014-07-08). "Harriet Harman savages Gordon Brown over sexism and inequality". The Guardian (באנגלית בריטית). ISSN 0261-3077. נבדק ב-2020-03-13.
דאגלס אלכסנדר

דאגלס גרבן אלכסנדר (באנגלית: Douglas Garven Alexander; נולד ב-26 באוקטובר 1967) הוא פוליטיקאי בריטי מטעם מפלגת הלייבור, שכיהן כחבר בבית הנבחרים הבריטי מאז נובמבר 1997 ועד מאי 2015. כיהן כנציג המחוז דרום פייזלי (אנ') בשנים 1997–2005, ומחוז פייזלי ודרום רנפרושייר (אנ') בשנים 2005–2015. הוא שימש כמועמד לשר החוץ של בריטניה בממשלת הצללים של אד מיליבנד מאז שנת 2011 ועד הבחירות ב-2015. בבחירות הכלליות שנערכו בממלכה המאוחדת ב-2015 נכשל אלכסנדר בבחירה מחודשת במחוז בחירתו, ונוצח על ידי מארי בלאק מהמפלגה הלאומית הסקוטית, בשל גל רחב היקף בסקוטלנד אשר העביר את רוב מושבי מפלגת הלייבור לידי המפלגה הלאומית הסקוטית, הדוגלת בבדלנות ובהיפרדותה של סקוטלנד מהממלכה המאוחדת. מדיה וקבצים בנושא דאגלס אלכסנדר בוויקישיתוף דאגלס אלכסנדר, ברשת החברתית אקס (טוויטר) ערך זה הוא קצרמר בנושא פוליטיקאים ובנושא הממלכה המאוחדת. אתם מוזמנים לתרום לוויקיפדיה ולהרחיב אותו.
ארמדיל החולד

ארמדיל החולד (שם מדעי: Chlamyphorus truncatus) הוא מין יחיד בסוגו של ארמדיל קטן שחי במדבריות בארגנטינה. ארמדיל החולד נבדל במבנה גופו מכל הארמדילים האחרים מלבד ארמדיל החולד הגדול. בעקבות התאמתו לחיים במדבר השריון מכסה רק חלק קטן יחסית מגופו והצדדים שלו חשופים, ובנוסף לכך השריון יחסית רך, כל זה כדי לאפשר תנועה קלה במדבר ואיבוד חום יעיל יותר. ארמדיל החולד הוא בעל חיים לילי ובדרך כלל מתבודד, שניזון מחרקים, תולעים וחלזונות. אוכלוסיית ארמדיל החולד מידלדלת בשנים האחרונות עקב פעילות חקלאית, וטריפה על ידי כלבים וחתולים, אך מצב שימורו טרם נקבע עקב חוסר נתונים מספיקים באשר למצב האוכלוסייה. מדיה וקבצים בנושא ארמדיל החולד בוויקישיתוף ארמדיל החולד, באתר ITIS (באנגלית) ארמדיל החולד, באתר NCBI (באנגלית) ארמדיל החולד, באתר Animal Diversity Web (באנגלית) ארמדיל החולד, באתר האנציקלופדיה של החיים (באנגלית) ארמדיל החולד, באתר GBIF (באנגלית) ארמדיל החולד באתר הרשימה האדומה של IUCN ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
ארמדיל חולד גדול

ארמדיל החולד הגדול (שם מדעי: Calyptophractus retusus) הוא סוג של ארמדיל קטן שחי בארגנטינה, בוליביה ופרגוואי. ארמדיל החולד נבדל במבנה גופו מכל הארמדילים האחרים מלבד ארמדיל החולד, שבעבר הוגדר באותו סוג איתו. בדומה לארמדיל החולד השריון מכסה רק חלק קטן יחסית מגופו והצדדים שלו חשופים, ובנוסף לכך השריון יחסית רך. הוא מגיע לאורך של 175-140 מ"מ, עם זנב של 35 מ"מ ושוקל בערך קילוגרם אחד. הוא חי בערבות יבשות או בסביבות יבשות למחצה. ארמדיל החולד הוא בעל חיים לילי ובדרך כלל מתבודד, שניזון מחרקים, תולעים,וחלזונות, זרעים, ושורשים. אוכלוסיית ארמדיל החולד מדלדלת בשנים האחרונות[דרוש מקור] עקב איבוד שטחי מחיה פעילות חקלאית, אך עדיין לא נקבע לו מצב שימור עקב חוסר נתונים מספיקים באשר למצב האוכלוסייה. מדיה וקבצים בנושא ארמדיל חולד גדול בוויקישיתוף ארמדיל חולד גדול, באתר ITIS (באנגלית) ארמדיל חולד גדול, באתר NCBI (באנגלית) ארמדיל חולד גדול, באתר Animal Diversity Web (באנגלית) ארמדיל חולד גדול, באתר האנציקלופדיה של החיים (באנגלית) ארמדיל חולד גדול, באתר GBIF (באנגלית) ארמדיל החולד הגדול באתר הרשימה האדומה של IUCN ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.